 Proza - : - Reciclare la cubul Rubik de Nitu Maria : - Reciclare la cubul Rubik de Nitu Maria"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Snowman si... (Proza) > Luna de pe... (Proza) > Gramofonul... (Proza) > Se numea... (Proza) > Fular ... (Poezie) > De-a v-ati... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13953438 index.html' > Vizionari: 1535 > Reciclare la cubul Rubik proza [ ] prozoesem - - - - - - - - - - - - - - - - - - - - - - - - - de Nitu Maria [Maria29 ] 2010-09-13 | | Reciclare la cubul Rubik -prozoesem- "Nimic nu e nou sub soare"-truism. Alta palarie, aceeasi Marie. Relativismul lui Einstein - planetar si intergalactic. Totul este din ceva spus candva, dixit Ecleziastul "ceea ce a mai fost, aceea va mai fi, si ceea ce s-a intamplat, se va mai petrece." Prezentul si viitorul sunt reciclare a trecutului - un trecut de altfel si el poznas relativ, reciclat din alt prezent de altadata si alt viitor de candva. RECiCLARE in dominion planetar. Ne incapatanam sa credem ca am veni mereu cu ceva nou, macar in reciclare: noua ar fi reciclarea ziarelor, a rotilor de bicicleta in obiecte de arta... R - 1, 2, 3 , 4... R double, R bis, R la patrat... passo doble- 2R, 2 pi R, RR (Reforma Regulatorie in Republica Moldova), duplex rr - rromi, Rolls-Royce, Raymond Roussel.., 3R, R-patrat (R-squared)... Orice lucru a fost prestabilit odata, ca sa-l poti gandi si spune tu acum... Carcotas, nici cifra 3 nu aduce nimic nou sub soare, 3 - o jumatate dintr-un 8 indoit verticalist... Chiar hegemonia titlurilor- care ar trebui sa fie mai rebele, mai date vorba ceea, dracilor!, sa combine dadaist trasnai de cuvinte - e cadana supusa seicului 3: Cei 3 muschetari, Cei trei Crai de la Rasarit, Cei trei viteji, Trei pe un balansoar..., nu stie alta numaratoare, cei 4 apostoli erau tot 3, Luca si Matei... intru in panica de asocieri, ca ma conformez unui cliseu mintal, fixat de cele 3 probe de foc din basm (trei fete de imparat, trei zmei si trei castele din nisip de Spania...) Ca un facut, imposibil de ocolit, asociatiile induse de cultura si mitologia milenara, ar fi un teribilism de nonsens. Pen’ca nu poti gandi, dom’le, in vid, volens-nolens e lipsa de imaginatie, ca lipsa de calciu si magneziu, te nasti cu osteoporoza a imaginatiei, transmisibila genetic... CEi 3R. ... Care sunt cele trei puteri in lume?! Daca las balta cifra 3 si o pun ca matura dupa usa, ma leg de R. La prima strigare, mi se insinueaza parsiv prima decodare: Recuperare, Reconditionare, Refolosire. Reciclarea la puterea a treia, la cubul Rubik. De la truism la slogan - "Nimic nu se pierde, totul se transforma"- e de fapt un truism al legilor naturii - arborat ca slogan comunist, revendicat de respiratia ideologizanta a vremii, adaptat cu aroganta dictatoriala activitatii constructiei societatii socialiste multilateral dezvoltate... il stiam prea bine, ca o prima regula din decalogul comunist- de respectat cu sfintenie - de pe cand imi ajustam copilaria extrascolara la programele de activitati pionieresti. Angajamentele anuale de munca patriotica, aplicabile solemn chiar din fasa vajnicilor soimi ai patriei de la gradinita, de la grupa mititica de 3 ani, reciclau cu mandrie gospodareasca si tricolora hartie, sticle, borcane si toate cele ... Nimic nu poate ramane deseu de ghena- nu e cuvant din morala comunista! De fapt, morala comunista e o reciclare fara nici un Dumnezeu a moralei crestine, iar scolile de "corectie" sunt centre de recuperare si reconditionare a deseurilor refolosibile - reciclare in purgatoriu pentru iad. Nici pentru morala crestina de fapt nu exista deseuri in sine: orice pacatos e recuperabil, se poate reconditiona si refolosi! Centrul de colectare a lor e un purgatoriu, programat loc de reciclare spre rai. Reciclarea la cub nu e comunista, monopol demonopolizant, demonizat, demonetizat, cum nici zvastica -matricola fascista - nu e noua, e o reciclare a unui antic simbol -semn al puterii radiante. REMAKE. Totul in ultima instanta e retro (lenjeria intima, dessous-ul oricarei mode, oricat de teribiliste). Experimentalismul e reciclare si la fel toate remake-urile din lume. E slogan si formula de arta moderna mosita avangardist din interbelic incoace. Reciclarea obiectelor. Obiectele sunt forme fata morgana Orice obiect, un pisoar ori o roata de bicicleta, daca e luat de artist, pus intr-o pozitie dupa vointa majestatii sale, e scos din nesemnificant si devine obiect de arta, pur si simplu pentru ca asa ti-a spus artistul, Andy Worhol, Marcel Duchamp, ori cine mai vrei tu... daca-ti induce o stare de katharsis, fie chiar pankista ori heavy metal, "spune ceva" dom’le, nu e o momaie pe un perete... Culorile n-au stat nicicand la locul lor, s-au prelins si ele peste tot, pana si-n vise. Se amesteca intre ele, transsesuxale, ori cu apa, acuarele si pasteluri... Totul e reciclabil pen’ca totul are un termen de valabilitate, de garantie intru folosinta, care expira la un moment dat. BARCODUL DE VECiN DE BLOC e reciclabil. Pentru vecinul meu de bloc, eu sunt un produs oarecare, stampilat cu un barcod pus de Fuhrerul administrator. Astazi sunt valabil, maine ma conduce pe ultimul drum spre container, ori imi schimb firma si ma mut eu in rafturile altui supermarket. Chestie valabila si invers. Barcodul de pe produsul numit vecinul de bloc, folosit dupa expirarea termenului, prin reciclare poate fi in fii, nepoti ori alti cumparatoti de apartament (cand nu sunt prin stafii, fantome, la sedintele de bloc ca sedinte de spiritism) . ZiARUL, ("Timpuri noi" ori "Aspirina saracului"), dupa ce l-am frunzarit, il reciclez ca materie de impachetat salamul cu soia (indicata de medicul de la televizor, hranitoare-si cea blamat ceausista, si cea postdecembrista, soia ungureasca), apoi iar il recuperez, aprinzand focul cu el, si bineinteles, recuperez si cenusa: la vraji, cand e amestecata cu cea din oase de animal de noapte, de liliac, sau de sarpe, ori o folosesc ca praf de curatat, Tix ori Cif - curata ceaunele de funingine mai abitir ca nisipul, ori arunci cenusa ca ingrasamant prin vie, peste straturile de varza, de praz, peste rasaduri. CUViNTELE, in arta, au un termen limitat la o anumita folosinta- daca continui sa le folosesti la fel, intri in traditionalism, pasunism, paseism, desuet, demodat. Cum ai incalzi aceeasi ciorba. Cand le-a trecut termenul de garantie, de 10, 30, 100 de ani -depinde de marca de fabricatie (daca e ..."de firma"), de la generatie la generatie, incep sa aiba iz de lesie, epigonism ori labageala, si atunci se mai da un bobarnac "slovei scrise  cinste cui te-a scris." Singura rezolvare: o noua reciclare! Trebuie sa pritocesti varza, daca vrei sa obtii moare, acea acreala buna la mahmureala, scoti zeama si o tot vanturi in lighean cu polonicul, apoi, dupa atata tulbureala, o torni in butoi iar si iar... Folosim de regula un set de cuvinte in contexte diverse, dar nu prea mult diferite, ca la sarba-n caruta, doi pasi inainte, doi la stanga, doi la dreapta, uite asa se joaca fata "si ’nainte si ’napoi, foaie verde baraboi", ori batuta "tot pe loc, pe loc, pe loc, sa rasara busuioc", dar tii cu toti dintii scrasniti de peticul de iarba ales ca pajiste de pasunat. De cand drama a indraznit sa amestece tragicul cu comicul, totul a devenit vodevil. Proza, teatru, poezie...sunt niste delimitari didactice, totul e relativ - ramane insa... pasunea, textul literar. Se-ntampla cate o inovatie combinatorie, desert si mancare, compot de visine la friptura, ori friptura cu fructe, mere, portocale, struguri, mancare de gutui si de prune, ciorba de ghiveci, si ghiveci la borcane cu copyright, "de gustibus non disputandum". Amestecurile isi au insa si ele regulile lor, dar... si astea sunt relative (vedeam la pomeni la sat, cum veneau tiganii cu traista sa adune si ei din tain, si-n aceeasi oala amestecau ciorba cu varza calita, pireul cu fasolea batuta, mancare de cartofi cu compot, pilaf de orez cu gogosi, deh, mancaruri de post...) in ultima instanta, oricat ne-am crede in lumea asta de gogomani, noi-cei mai tari, tot natura ne da lectii de armonie ori dizarmonie in armonie. Nu are reciclari care sa transgreseze domenii: o trestie de balta din Delta nu e agatata intr-un con de brad din Alpi. Daca si natura are aberatiile sale, sunt tot in aceleasi domenii, specii aberante de fluturi, de arheopterix, o frunza uscata nu e o aberatie de pana de pasare, si un solz de peste nu e prins de colt de mistret! Doar in arta transgresam totul, in reciclarea din arta totul e posibil, ca la radio Erevan. Cele vazute si nevazute, amin! Monstrii exista= chiar ca deviatii, naturii ii sunt copii normali, doar pentru noi sunt aberatii ale naturii, pentru ca judecam prin pantecul matern uman - ignorand, din clisee de gandire si prejudecati, ca natura are logica ei, timpul si pantecul ei de maternitate, felul propriu de alaptare, pe care nu-l vom sti cu senzorii nostri de perceptie descendenti din cimpanzei. Pana si ratiunea (care zici ca e limpede), e atat de umana saracuta!, adevarurile absolute, eternitate, neant, sunt niste termeni prea pompieristici pentru omul simplu. Excesul de imaginatie cu care ne mandrim in arta moderna, experimentele sunt simptomele unui bolnav de diabet zaharat, cand ne credem geniali, ca avem in varful penitei Cuvantul-cuvant! Pai, bade badisor, ia-o mai usor, asta e, cuvantul nu e Cuvantul, e mucava, cum sunt pantofii de lac ai mortului care nu sunt pantofi, ci carton baituit, la prima stropeala de ploaie, se fac praf si pulbere pe orice drum, oricat de autostrada fantoma. Ne dezhidratam, doar cu chimicale concetrate de intelectualisme, si doar se stie ca omul dezhidratat moare, oricat de camila ar fi. Fata de natura armonioasa chiar si in mlastinile ei, imaginatia noastra e dizarmonie de handicapat. Nu stiu care-i explicatia aberatiilor din natura - ea are doar ratiune de a fi, nimic nu e intamplare, doar aberatiile noastre sunt diformitati de exces de imaginatie. Dar nici in asta nu suntem the best, nici o imaginatie nu poate depasi natura, e tot o reciclare a tot ce stim. Daca exultam morbidete creativa, pesemne ca Dumnezeu ne-a creat cinic dintr-o imaginatie morbida si ne-a plasat in suc popriu, intr-un sandvici, intre nastere si moarte. Nici nu poti scapa revoltat din hamburgherul asta Big Mac, in vreo naveta spatiala, cu supradoza de pesticid. si TRUPUL si SUFLETUL omului sunt reciclabile, si viata si moartea omului sunt reciclabile. Dupa incinerare, arunci cenusa in mare, in aer, polen peste rasadul de flori, materie prima pentru un poem pentru vant, sa aiba si el partea lui de poezie purtator de cuvant al guvernului Ecleziastului, "desertaciunea desertaciunii"...traiesti... cenusa in vant , "raspunsu-i, prieteni, vanare de vant". si METEMPSiHOZA e o forma de reciclare (ca si reincarnarea), moartea e pasaportul tau spre no man’s land, daca rezisti de 3 ori in malaxor e bine, primesti certificat de buna purtare si esti trecut in loja masonica, daca iar pacatuiesti, mai arvunesti o tura, pana te speli pe cap cu toti paduchii de pacate. Cand obosesti de atata transmigratie, te opresti pe o margine asfaltata de prapastie si rumegi rumegus la algoritmul reciclarii, R la cub. stii sa invarti cubul Rubik? C’est un vrais probl&#232;me chinois! | index 'pageview'); 